Valga (stacija)

**Valga** () ir dzelzceļa mezgla stacija Igaunijā, Valgas apriņķa Valgas pilsētā un tajā saslēdzas trīs dzelzceļa līnijas: Tartu—Valga (oficiāli Tartu—Valga (valsts robeža)), Valga—Koidula un Rīga—Valga (oficiāli Rīga—Lugaži (valsts robeža)). Valgas stacija atrodas 82,9 km attālumā no Tartu, 94,6 km attālumā no Koidulas (Igaunijas-Krievijas valsts robežas) un 168,1 km attālumā no Rīgas (1,8 km no Igaunijas-Latvijas valsts robežas). Valgas stacijā tiek veiktas kravu un pasažieru pārvadājumu operācijas. Valgas stacija ir vairāku reģionālo pasažieru vilcienu maršrutu galapunkts. Cauri Valgai kursē starptautiskais maršruts Rīga—Tartu—Tallina.

## Vēsture
Dzelzceļa līnijas Rīga—Pleskava būvniecību uzsāka 1886. gadā un 1889. gada 22. jūlijā tajā atklāja regulāru pasažieru un kravu satiksmi. Attālums no Pleskavas līdz Rīgai (tagadējai Zemitānu stacijai) bija 287 verstis (306 km). Par šīs dzelzceļa līnijas sastāvdaļu kļuva arī 77 verstu garais Valkas—Tērbatas (Valga—Tartu) atzarojums. 
Vēlāk izveidoja savienojumu ar privātajām šaursliežu dzelzceļa līnijām uz Alūksni-Gulbeni-Pļaviņām (no 1903. gada) un Rūjienu-Pērnavu (no 1906. gada).
Tādējādi Valka (, ), kļuva par dzelzceļa mezgla staciju.

Pirmā Valkas (Valgas) stacijas ēka bija vienstāva sarkanu ķieģeļu celtne, kas tika saspridzināta Otrajā pasaules karā, 1944. gada pilsētas bombardēšanas laikā. 1949. gadā tika uzcelta apjomīga apmesta mūra celtne ar augstu torni pompozā Staļina baroka stilistikā.
Stacija renovēta 2013. gadā, atklāta 22. decembrī.

Sakarā ar ārkārtas situācijas izsludināšanu koronavīrusa pandēmijas un robežkontroles atjaunošanas dēļ no 2020. gada 17. marta līdz 15. maijam Rīgas—Valgas maršruta dīzeļvilcieni kursēja līdz Lugažiem. 
thumb|243x243px|'''''Elron''''' un '''''Pasažieru vilciens''''' dīzeļvilcieni Valgas stacijā

Vilcienu saraksts no Valkas stacijas 1897.jpg|1897. gada vilcienu kustības saraksts no Valkas stacijas līdz Pleskavai un Pērnavai.
Vilcienu saraksts no Rīgas līdz Pēterburgai 1897.jpg|1897. gada vilcienu saraksts no Rīgas līdz Pēterburgai caur Valku


## Pasažieru pārvadājumi

Līdz 1998. gadam Valgā pieturēja VAS "Latvijas dzelzceļš" starptautiskā vilcienu maršruta Rīga—Sanktpēterburga firmas ekspresis "Baltija". Kopš 1998. gada maršruts pārvirzīts pa apkārtceļu un vilciens kursē caur stacijām Daugavpils un Rēzekne I.
2001. gadā zemās pasažieru plūsmas un dzelzceļa līnijas Valga—Koidula (valsts robeža) sliktā stāvokļa dēļ tika slēgts reģionālais pasažieru maršruts Valga—Veski (Veru un Koidulas virziens). Kopš 2025. gada 10. februāra dzelzceļa līnijā kursē starptautiskais vilciens Viļņa–Rīga–Valga, saskaņots ar vilcienu Valga—Tallina. Kopš 2026. gada 12. janvāra dzelzceļa līnijā kursē starptautiskais vilciens Tallina–Tartu–Rīga.

## Attēlu galerija

Attēls:Valga raudteejaam (326).JPG|Sliežu ceļi Valgas stacijā
Attēls:Valga raudteejaam (611).JPG|Valgas stacijas kopskats
Attēls:Su252-98_Valga.JPG|Vēstures eksponāts Valgas stacijā — lokomotīve Su252-98
Attēls:Valga trainstation.jpg|Valgas stacijas ēka
Attēls:Valga (2).JPG|Sliežu atzarojumi stacijā (taisni līnija Valga-Koidula, pa kreisi Valga-Tartu)


## Skatīt arī
* Dzelzceļa līnija Rīga—Lugaži

## Ārējās saites

* Kustības saraksts pasažieru vilcienu maršrutā Pleskava—Valga. 1895. gads.
* Valkas/Valgas dzelzceļa mezgls PSRS Ģenerālštāba topogrāfiskajā kartē 

## Atsauces